**TÁJÉKOZTATÓ AZ ÓVODAI ÉTKEZTETÉS ÉS**

**ÉTKEZÉSI TÉRÍTÉSI DÍJFIZETÉS VÁLTOZÁSÁRÓL**

**Tisztelt Szülők, Hozzátartozók!**

A koronavírus-járvány terjedése miatt a Kormány az élet-és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről (II.) szóló 45/2020. (III.14.) korm.rendelet 2. §-ában döntött arról, hogy a bölcsődei, valamint az óvodai ellátást végző intézmény esetében az elhelyezés szerinti polgármester rendkívüli szünetet rendelhet el.

A rendkívüli szünet elrendelését utasítás formájában történt, amelyet az intézményi honlapokon teszünk közre. Ebben foglaltak alapján a Budapest Főváros XIII. kerületi Önkormányzat Egyesített Óvoda tagóvodáiban rendkívüli szünet kezdete 2020.03.18-tól visszavonásig szól, 2020. március 16-án és 17- én a tagóvodák még nyitva tartanak, de kérjük, ha módjukban áll már ne vegyék igénybe az óvodai ellátást az elővigyázatossági okokra hivatkozva.

A kialakult helyzet az óvodai gyermekétkeztetést is érinti, ezért szükséges az óvodákban nyújtott önkormányzati gyermekétkeztetési szolgáltatásnak, az eddigi étkezési térítési díjfizetési rendnek a megváltoztatása.

**A gyermekek étkezése automatikusan lemondásra kerül!**

Kérjük a Tisztelt Szülőket, Hozzátartozókat arra, hogy **amennyiben igénylik** az iskolai étkeztetést és az iskolákból történő étel elvitelét, akkor **azt legkésőbb 2020. március 18-ig** **szíveskedjenek jelezni az** **egyesitettovoda@ovoda.bp13.hu** **email címre!**

Kérjük közölni a gyermek nevét, OM azonosítóját, tagóvodájának nevét és csoportját, valamint azt is, hogy mely napokra kérik a 3x-i étkezéssel az ügyeletet, vagy csak az ebéd elvitelét igénylik gyermekük számára. **A jelzést a térítési díj fizetése nélkül étkező gyermek esetében is kérjük!** Amennyiben a megjelölt **határidőre étkezés megrendelése nem érkezik, akkor nem tudjuk a szolgáltatónál megrendelni és biztosítani a gyermek étkezését és a már befizetett díjakat sem áll módunkban visszautalni, jóváírni!**

**AZ ÉTKEZÉS AUTOMATIKUS LEMONDÁSA ESETÉN** a lemondások összege a díjfizető rendszerben marad, amely a következő megrendelés fizetendő díjából jóváírásra kerül. A lemondott napok összege a befizetőnek, **külön kérésére kerül visszautalásra** (amely emailben vagy írásban elküldött üzenetben és levélben történhet), az általa megadott számlaszámra. Az írásbeli kérelmet az egyesitettovoda@ovoda.bp13.hu email címre kell elküldeni a gyermek nevének, OM azonosítójának, tagóvodájának nevét és csoportjának közlésével.

Amennyiben a befizető a lemondott napok összegének **jóváírását választja, akkor ezt külön nem kell jeleznie!**

**BEFIZETÉS – ÉTKEZTETÉS IGÉNYLÉSE**

Az április havi étkezés térítési díj befizetésének lehetőségeiről további tájékoztatást fogunk kiadni, kérjük addig szíves türelmüket!

A rendkívüli szünet fennállása alatt **valamennyi térítési díj fizetése nélkül étkező gyermek hozzátartozójának is** – az egyesitettovoda@ovoda.bp13.hu email címre- **jeleznie kell gyermeke étkezésének igénylését** ügyelet igénybevétele és étel elvitele esetén!

Amennyiben a jóváírt menzai díj összege meghaladja a fizetendő összeget, abban az esetben is **meg kell rendelnie** a szülőnek az étkezést az internetes felületen vagy a meghirdetett időpontokban. Ebben az esetben a jóváírás után nem kerül számlázásra fizetendő összeg.

**BEFIZETETT ÉTEL ELVITELE**

A rendkívüli oktatási rend ideje alatt a hozzátartozónak/szülőnek lehetősége van **kizárólag a gyermeke számára, a kijelölt iskolában** az általa megrendelt (befizetett és a térítésmentesen étkező gyermekek részére igényelt) étel elvitelére. Amennyiben erre a lehetőségre igényt tart, **az étel átvételére munkanapokon 11 és 14 óra között** van lehetőség **az intézmény tálalókonyháján**. Az étel elviteléhez **a szülőnek kell biztosítania az e célra megfelelő ételhordókat, kizárólag a diétás étkezők számára biztosított az előre csomagolt, névre szóló élelem.**

Felhívjuk a figyelmet arra, hogy ételt az iskolai étkezőkben helyben elfogyasztásra a konyhák kizárólag az ügyeletes diákok és iskolai dolgozók számára szolgálnak fel!

Az ovoda.bp13.hu oldalon a járvánnyal kapcsolatos intézkedések figyelembevételével, frissítve kerülnek fel a gyermekétkeztetést, befizetési időpontokat és határidőket érintő változások.

**Kérjük Önöket, hogy folyamatosan kísérjék figyelemmel közleményeinket!**

Budapest, 2020. 03. 15.

 Budapest Főváros XIII. Kerületi Önkormányzat Egyesített Óvoda